इलाहबाद:- उत्तर प्रदेश में हो रहे विधानसभा चुनाव अपने अंतिम पड़ाव पर है जहां आगामी 8 मार्च को सातवें चरण का मतदान होना है ।चुनाव के चलते कई नेता अपने बयानों से सुर्खियों में बने रहे।संगम नगरी इलाहाबाद के एक आश्रम में हिंदू मुस्लिम सिख इसाई सभी धर्मों के लोग एकत्र हुए और राजनेताओं के फूट डालने वाले बयानों पर दुख व्यक्त किया साथ ही मीडिया के माध्यम से लोगों से अपील की है कि राजनेताओं क सांप्रदायिक बयानों को नजरअंदाज करें ।इकट्ठा हुए सभी लोग अलग-अलग धर्म जाति से जुड़े हुए हैं और इन्होंने एक पैगाम देने की कोशिश की है कि चाहे कुछ भी हो जाए हम सब शांतिपूर्वक तरीके से रहेंगे और ओछी राजनीति का शिकार नहीं होगे। सैकड़ों की तादाद में इकट्ठा हुए सभी समुदाय के लोगों ने संकल्प लिया कि वह भाई चारे के साथ रहेंगे और लोगों को नसीहत भी देंगे कि सब प्रेमभाव से रहें। इस बार के विधानसभा चुनाव में विभिन्न दलों के राज नेताओं द्वारा भड़काऊ भाषण और संप्रदायिक माहौल को बिगाड़ने की कोशिश की गई ऐसे में इकट्ठा हुए लोगों कहना है कि हम लोग को सब्र और शांति का मार्ग चुनना है और किसी भी सांप्रदायिक गतिविधियों में शामिल नहीं होना है मीडिया के माध्यम से सभी धर्मों के लोगों ने यह बात कही।